# Eiropas Savienības C 424A/2020

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 424A |
| | |
| Izdevums latviešu valodā | Informācija un paziņojumi | 63. gadagājums2020. gada 8. decembris |

ISSN 1977-0952

Eiropas Savienības

Oficiālais Vēstnesis

C 424A

Izdevums latviešu valodā

Informācija un paziņojumi

63. gadagājums2020. gada 8. decembris

---

| Saturs | Lappuse |
| --- | --- |
| | V   Atzinumi |
| | ADMINISTRATĪVAS PROCEDŪRAS |
| | Kopienas Augu šķirņu birojs |
| 2020/C 424 A/01 | Uzaicinājums izteikt ieinteresētību par Kopienas Augu šķirņu biroja Apelācijas padomes priekšsēdētāja aizstājēja iecelšanu | 1 |

Saturs

Lappuse

V   Atzinumi

ADMINISTRATĪVAS PROCEDŪRAS

Kopienas Augu šķirņu birojs

2020/C 424 A/01

Uzaicinājums izteikt ieinteresētību par Kopienas Augu šķirņu biroja Apelācijas padomes priekšsēdētāja aizstājēja iecelšanu

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Kopienas Augu šķirņu birojs

| 8.12.2020 | LV | Eiropas Savienības Oficiālais Vēstnesis | CA 424/1 |
| --- | --- | --- | --- |

8.12.2020

LV

Eiropas Savienības Oficiālais Vēstnesis

CA 424/1

---

UZAICINĀJUMS IZTEIKT IEINTERESĒTĪBU PAR KOPIENAS AUGU ŠĶIRŅU BIROJA APELĀCIJAS PADOMES PRIEKŠSĒDĒTĀJA AIZSTĀJĒJA IECELŠANU

(2020/C 424 A/01)

BIROJA UN TĀ APELĀCIJAS PADOMES APRAKSTS

Kopienas Augu šķirņu birojs (turpmāk “CPVO” vai “Birojs”) ir neatkarīga ES aģentūra, kas izveidota ar Padomes 1994. gada 27. jūlija Regulu (EK) Nr. 2100/94 par Kopienas augu šķirņu aizsardzību (1). CPVO ir ES aģentūra ar juridiskas personas statusu, kas atbild par Kopienas augu šķirņu aizsardzības sistēmas pārvaldību. Ar šo sistēmu Eiropas Savienības līmenī tiek nodrošināta intelektuālā īpašuma tiesību aizsardzība attiecībā uz jaunām augu šķirnēm. CPVO uzdevums ir izveidot un sekmēt efektīvu intelektuālā īpašuma tiesību aizsardzības sistēmu, kas atbalsta jaunu augu šķirņu radīšanu sabiedrības labā.

Birojs atrodas Anžē, Francijā. Tajā ir aptuveni 50 darbinieku, un tā gada budžets ir aptuveni 20 miljoni EUR, ko galvenokārt finansē no dažādām Biroja iekasētajām nodevām.

Plašāka informācija pieejama šajā tīmekļa vietnē: http://www.cpvo.europa.eu.

Iepriekš minētā Regula (EK) Nr. 2100/94 paredz Birojā izveidot vienu vai vairākas Apelācijas padomes. Ar Komisijas Regulu (EK) Nr. 874/2009 (2) ir izveidota Apelācijas padome, kuras uzdevums ir lemt par Biroja lēmumu apelācijām, kas cita starpā attiecas uz Kopienas augu šķirņu aizsardzības piešķiršanu vai atteikšanu, iebildumiem pret tiesību piešķiršanu, Kopienas augu šķirņu aizsardzības atzīšanu par spēkā neesošu vai atcelšanu vai obligāto licenču piešķiršanu vai atteikšanu.

Apelācijas padomē ir priekšsēdētājs, divi citi locekļi un viņu attiecīgie aizstājēji. Ja Apelācijas padome uzskata, ka apelācijas raksturs to prasa, tā var pieaicināt ne vairāk kā divus papildu locekļus.

PIENĀKUMU APRAKSTS

CPVO meklē Biroja Apelācijas padomes priekšsēdētāja aizstājēju. Priekšsēdētāja prombūtnes laikā priekšsēdētāja pienākumus pilda viņa aizstājējs.

Šādās situācijās priekšsēdētāja aizstājējs:

| — | katrā lietā atlasa pārējos Apelācijas padomes locekļus un viņu attiecīgos aizstājējus no Biroja Administratīvās padomes izveidota kvalificētu locekļu saraksta, |
| --- | --- |

—

katrā lietā atlasa pārējos Apelācijas padomes locekļus un viņu attiecīgos aizstājējus no Biroja Administratīvās padomes izveidota kvalificētu locekļu saraksta,

| — | vada Biroja Apelācijas padomi un īsteno pilnvaras, kas priekšsēdētājam piešķirtas ar Regulu (EK) Nr. 2100/94. |
| --- | --- |

—

vada Biroja Apelācijas padomi un īsteno pilnvaras, kas priekšsēdētājam piešķirtas ar Regulu (EK) Nr. 2100/94.

Apelācijas padomes priekšsēdētāja aizstājējam jābūt neatkarīgam. Pieņemot lēmumus, viņu nesaista nekādi norādījumi.

Plašāka informācija par Apelācijas padomi ir pieejama šeit: http://www.cpvo.europa.eu/main/en/home/community-plant-variety-rights/board-of-appeal.

IECELŠANA

Pašreizējais Apelācijas padomes priekšsēdētāja aizstājēja pilnvaru termiņš ir 2021. gada 14. oktobris. Saskaņā ar Regulas (EK) Nr. 2100/94 noteikumiem Eiropas Savienības Padome lemj par priekšsēdētāja aizstājēja iecelšanu, pamatojoties uz kandidātu sarakstu, ko ierosina Eiropas Komisija pēc Kopienas Augu šķirņu biroja Administratīvās padomes atzinuma saņemšanas.

Šā uzaicinājuma izteikt ieinteresētību nolūks ir dot iespēju Komisijai sagatavot Apelācijas padomes priekšsēdētāja aizstājēja amata kandidātu sarakstu, ko tā iesniegs Padomei. Kandidātiem jāņem vērā, ka iekļaušana minētajā sarakstā negarantē iecelšanu amatā.

Eiropas Komisija izveidos atlases komisiju, kas aicinās uz interviju pieteikuma iesniedzējus, kuri, balstoties uz iepriekšējiem sasniegumiem un tālāk minētajiem kritērijiem, vislabāk atbilst īpašajām amata prasībām. Pēc šīm intervijām Eiropas Komisija izveidos kandidātu sarakstu, kuru pēc Biroja Administratīvās padomes atzinuma saņemšanas darīs zināmu Padomei. Kandidātus var uzaicināt uz interviju ar attiecīgo Komisijas locekli.

Pilnvaru termiņš ir pieci gadi. To var atjaunot saskaņā ar Regulu (EK) Nr. 2100/94.

PRASĪBAS

| — | Kandidātam jābūt ES dalībvalsts valstspiederīgajam. |
| --- | --- |

—

Kandidātam jābūt ES dalībvalsts valstspiederīgajam.

| — | Kandidāts neveic nekādus citus pienākumus Kopienas Augu šķirņu birojā. |
| --- | --- |

—

Kandidāts neveic nekādus citus pienākumus Kopienas Augu šķirņu birojā.

| — | Kandidātam jābūt ļoti labām angļu valodas prasmēm (3). Citu ES oficiālo valodu prasmes uzskatāmas par priekšrocību. |
| --- | --- |

—

Kandidātam jābūt ļoti labām angļu valodas prasmēm (3). Citu ES oficiālo valodu prasmes uzskatāmas par priekšrocību.

| — | Kandidātiem ir arī:






  — | jābūt akadēmiskajam grādam tiesību zinātnēs vai kvalifikācijai pēc atzītas pieredzes intelektuālā īpašuma tiesību vai augu šķirņu reģistrācijas jomā, |
| --- | --- | --- |

—

Kandidātiem ir arī:

—

jābūt akadēmiskajam grādam tiesību zinātnēs vai kvalifikācijai pēc atzītas pieredzes intelektuālā īpašuma tiesību vai augu šķirņu reģistrācijas jomā,

| — | jābūt vismaz 10 gadu darba pieredzei pēc universitātes grāda iegūšanas (4), un ievērojamai daļai no šīs darba pieredzes jābūt iegūtai intelektuālā īpašuma jomā; darba pieredze augu šķirņu aizsardzības jomā uzskatāma par priekšrocību, |
| --- | --- |

—

jābūt vismaz 10 gadu darba pieredzei pēc universitātes grāda iegūšanas (4), un ievērojamai daļai no šīs darba pieredzes jābūt iegūtai intelektuālā īpašuma jomā; darba pieredze augu šķirņu aizsardzības jomā uzskatāma par priekšrocību,

| — | par priekšrocību uzskatāma ar tieslietām saistīta vai līdzīga pieredze intelektuālā īpašuma jomā, kā arī pieredze administratora un vadītāja amatā, kas, vēlams, iegūta dalībvalsts civildienestā vai starpvaldību organizācijā. |
| --- | --- |

—

par priekšrocību uzskatāma ar tieslietām saistīta vai līdzīga pieredze intelektuālā īpašuma jomā, kā arī pieredze administratora un vadītāja amatā, kas, vēlams, iegūta dalībvalsts civildienestā vai starpvaldību organizācijā.

NODARBINĀŠANAS KĀRTĪBA

Priekšsēdētāja prombūtnes gadījumā priekšsēdētāja aizstājējam jābūt pieejamam uz nepilnu slodzi, lai izskatītu ienākošās apelācijas lietas. Priekšsēdētāja aizstājējam nav jāpārtrauc pašreizējā profesionālā darbība, bet šai darbībai jāatbilst prasībai par to, ka Apelācijas padomju locekļiem jābūt neatkarīgiem. Uz Apelācijas padomes priekšsēdētāju, priekšsēdētāja aizstājēju un locekļiem, kuri jau nav Eiropas Savienības civildienesta ierēdņi, neattiecas Eiropas Savienības Civildienesta noteikumi un Savienības pārējo darbinieku nodarbināšanas kārtība (turpmāk tekstā – “Civildienesta noteikumi”) (Regulas (EK) Nr. 2100/94 31. un 47. pants).

Priekšsēdētāja aizstājējam būs jādeklarē visi interešu konflikti, kas var rasties, pildot pienākumus Apelācijas padomē.

Priekšsēdētāja aizstājējam jābūt pieejamam amata pienākumu veikšanai vismaz 10 dienas kalendārajā gadā.

Saskaņā ar CPVO Administratīvās padomes 2019. gada 19. septembra lēmumu:

| 1. | ES civildienesta ierēdņi, kuri strādā kādā ES iestādē, aģentūrā, struktūrā vai birojā un tiek iecelti amatā CPVO Apelācijas padomē, nedrīkst saņemt atalgojumu no citām ES iestādēm, saņemot vienīgi komandējuma izmaksu atlīdzinājumu atbilstoši Civildienesta noteikumiem. Šajā sakarā ir ieteicams saskaņot priekšsēdētāja aizstājēja iecelšanu amatā CPVO Apelācijas padomē ar attiecīgo ES iestādi vai aģentūru. |
| --- | --- |

1.

ES civildienesta ierēdņi, kuri strādā kādā ES iestādē, aģentūrā, struktūrā vai birojā un tiek iecelti amatā CPVO Apelācijas padomē, nedrīkst saņemt atalgojumu no citām ES iestādēm, saņemot vienīgi komandējuma izmaksu atlīdzinājumu atbilstoši Civildienesta noteikumiem. Šajā sakarā ir ieteicams saskaņot priekšsēdētāja aizstājēja iecelšanu amatā CPVO Apelācijas padomē ar attiecīgo ES iestādi vai aģentūru.

| 2. | CPVO var noslēgt pakalpojumu līmeņa vienošanos vai saprašanās memorandu ar ES iestādi vai ES aģentūru, izklāstot tajā nosacījumus attiecībā uz izmaksām (tostarp komandējumu izmaksām), lai to darbinieki varētu strādāt CPVO Apelācijas padomē. |
| --- | --- |

2.

CPVO var noslēgt pakalpojumu līmeņa vienošanos vai saprašanās memorandu ar ES iestādi vai ES aģentūru, izklāstot tajā nosacījumus attiecībā uz izmaksām (tostarp komandējumu izmaksām), lai to darbinieki varētu strādāt CPVO Apelācijas padomē.

Ja Apelācijas padomes priekšsēdētāja aizstājējs nav ES civildienesta ierēdnis, viņa atalgojums ir šāds:

| — | atalgojums par faktisku darba dienu (1 diena / 8 stundas): 500 (EUR), |
| --- | --- |

—

atalgojums par faktisku darba dienu (1 diena / 8 stundas): 500 (EUR),

| — | maksimālais atalgojums par vienas apelācijas izskatīšanu: 7 500 (EUR). |
| --- | --- |

—

maksimālais atalgojums par vienas apelācijas izskatīšanu: 7 500 (EUR).

Papildus iepriekš minētajam atalgojumam Apelācijas padomes priekšsēdētāja aizstājējam:

| a) | tiek atlīdzināti ceļa un uzturēšanās izdevumi atbilstoši jaunākajiem Noteikumiem par atlīdzību ekspertiem, kuri apmeklē CPVO sanāksmes vai CPVO vārdā dodas uz citām sanāksmēm; |
| --- | --- |

a)

tiek atlīdzināti ceļa un uzturēšanās izdevumi atbilstoši jaunākajiem Noteikumiem par atlīdzību ekspertiem, kuri apmeklē CPVO sanāksmes vai CPVO vārdā dodas uz citām sanāksmēm;

| b) | tiek piešķirta viena papildu darba diena, ko izmantot ceļam uz Anžē un no tās, ar nosacījumu, ka lietas mutvārdu izskatīšana patiešām notiek un ka ceļā pavadītais laiks ir ilgāks par stundu. Ja Apelācijas padome vienu dienu vai vairākas dienas pēc kārtas izskata vairākas lietas, tiek piešķirta tikai viena ceļam paredzēta papildu darba diena. |
| --- | --- |

b)

tiek piešķirta viena papildu darba diena, ko izmantot ceļam uz Anžē un no tās, ar nosacījumu, ka lietas mutvārdu izskatīšana patiešām notiek un ka ceļā pavadītais laiks ir ilgāks par stundu. Ja Apelācijas padome vienu dienu vai vairākas dienas pēc kārtas izskata vairākas lietas, tiek piešķirta tikai viena ceļam paredzēta papildu darba diena.

Apelācijas padomes sēdes notiek CPVO mītnē Anžē, Francijā, vai virtuālā vidē.

IESPĒJU VIENLĪDZĪBA

Eiropas Komisija un CPVO piemēro vienlīdzīgu iespēju un nediskriminācijas politiku saskaņā ar Civildienesta noteikumu 1.d pantu (5).

PIETEIKUMI

Pirms pieteikuma iesniegšanas jums rūpīgi jāpārliecinās par atbilstību visām prasībām, jo īpaši attiecībā uz diplomu veidiem, darba pieredzi augsta līmeņa amatā, kā arī valodu prasmēm. Ja kāda no prasībām nav izpildīta, jūs automātiski tiekat izslēgts no atlases procedūras.

Ja vēlaties pieteikties, lūdzam reģistrēties internetā šādā vietnē un sekot norādēm par dažādajiem procedūras posmiem:

https://ec.europa.eu/dgs/human-resources/seniormanagementvacancies/.

Jums ir jābūt derīgai e-pasta adresei. Tā tiks izmantota, lai apstiprinātu jūsu reģistrāciju, kā arī sazinātos ar jums dažādos procedūras posmos. Tāpēc lūdzam informēt Eiropas Komisiju par jebkādām izmaiņām jūsu e-pasta adresē.

Lai iesniegtu pieteikumu, jāveic CV augšupielāde PDF formātā un tiešsaistē jāaizpilda motivācijas vēstule (ne vairāk kā 8 000 rakstzīmju). CV un motivācijas vēstuli varat iesniegt jebkurā no Eiropas Savienības oficiālajām valodām.

Kad reģistrēšanās tiešsaistē būs pabeigta, jūs saņemsiet e-pastu ar apstiprinājumu, ka pieteikums ir reģistrēts. Ja nesaņemat e-pastu ar apstiprinājumu, jūsu pieteikums nav reģistrēts!

Lūdzam ņemt vērā, ka tiešsaistē nav iespējams sekot līdzi jūsu pieteikuma virzībai. Par pieteikuma statusu Eiropas Komisija ar jums sazināsies tieši.

Ja nepieciešama papildu informācija un/vai rodas tehniskas problēmas, lūdzam sūtīt e-pastu uz šādu adresi: HR-MANAGEMENT-ONLINE@ec.europa.eu

Funkcionālu apsvērumu dēļ un tādēļ, lai kandidātu un iestāžu interesēs atlases procedūru pabeigtu pēc iespējas drīzāk, atlases procedūra notiks angļu valodā (6).

REĢISTRĒŠANĀS TERMIŅŠ

Reģistrēšanās termiņš ir 2021. gada 19. janvāris līdz plkst. 12.00 dienā pēc Briseles laika; pēc tam reģistrācija tiešsaistē vairs nebūs iespējama.

Jūsu pienākums ir laikus aizpildīt pieteikumu tiešsaistē. Iesakām neatlikt pieteikšanos uz pēdējām pieteikuma iesniegšanas dienām, jo interneta pārslodze vai problēmas ar interneta pieslēgumu var pārtraukt reģistrāciju tiešsaistē, pirms to pabeidzat, un visas darbības tad vajadzēs atkārtot. Pēc reģistrēšanās termiņa informāciju pieteikumā vairs nevarēs ievadīt. Novēlota reģistrācija netiks pieņemta.

SVARĪGA INFORMĀCIJA KANDIDĀTIEM

Kandidātiem tiek atgādināts, ka atlases komiteju darbs ir konfidenciāls. Kandidāti nedrīkst tieši vai netieši sazināties ar šo komiteju locekļiem vai lūgt citai personai to darīt savā vārdā. Visi jautājumi jāsūta attiecīgās komisijas sekretariātam.

PERSONAS DATU AIZSARDZĪBA

Komisija nodrošinās, ka kandidātu personas dati tiek apstrādāti saskaņā ar Eiropas Parlamenta un Padomes Regulu (ES) 2018/1725 (7). Tas jo īpaši attiecas uz šo datu konfidencialitāti un drošību.

---

(1)  OV L 227, 1.9.1994., 1. lpp.

(2)  Komisijas Regula (EK) Nr. 874/2009 (2009. gada 17. septembris) par noteikumiem, kas jāievēro, piemērojot Padomes Regulu (EK) Nr. 2100/94 attiecībā uz lietu izskatīšanas procesiem Kopienas Augu šķirņu birojā (OV L 251, 24.9.2009., 3. lpp.).

(3)  Atlases komisija nodrošinās, ka kandidātiem, kuriem šī valoda ir dzimtā valoda, netiks sniegta nepamatota priekšrocība.

(4)  Darba pieredze tiek ņemta vērā tikai tad, ja tā atspoguļo faktiskas darba attiecības, kuras definētas kā reāls, faktisks un algots darbs, kas veikts darbinieka (ar jebkāda veida līgumu) vai pakalpojuma sniedzēja statusā. Nepilnas slodzes darba laika darbu aprēķina proporcionāli, pamatojoties uz sertifikātā apliecināto pilna laika darba stundu procentuālo daļu. Grūtniecības un dzemdību atvaļinājumu / bērna kopšanas atvaļinājumu / adopcijas atvaļinājumu ņem vērā, ja tas ir darba līguma ietvaros. Doktorantūras studijas tiek pielīdzinātas darba pieredzei, pat ja tās nav apmaksātas, bet ne ilgāk kā trīs gadus, ar nosacījumu, ka doktorantūras studijas ir sekmīgi pabeigtas. Jebkuru konkrētu laikposmu var ieskaitīt tikai vienu reizi.

(5)  http://eur-lex.europa.eu/legal-content/LV/TXT/PDF/?uri=CELEX:01962R0031-20140701&from=LV

(6)  Atlases komisija nodrošinās, ka kandidātiem, kuriem šī valoda ir dzimtā valoda, netiks sniegta nepamatota priekšrocība.

(7)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).

---